Xalq banki (Eron)

Xalq banki ( , Bank Milat) – Erondagi xususiy banklardan biri. Forschadan tarjima qilganda „Millat banki“ degan maʼnoni anglatadi. Bank tashkil etilgan 1980-yilda ustav kapitali 33,5 milliard rialni tashkil qilgan. Xalq banki inqilobgacha boʻlgan davrda xususiy boʻlgan Tehron, Dariush, Pars, Etebarat Taavoni va Tozie, Eron va Arab, Bein-al-melalie-Eron, Omran, Bimeh Eron, Tijorat Xorijiy Eron va Farhangian kabi 10 ta bankning birlashuvidan hosil boʻlgan.

Hozirda bank kapitali 13,100 milliard rialni tashkil etadi va u mamlakatdagi eng yirik tijorat banklaridan biri boʻlib, dunyoning top 1000 ta banki qatoriga kiradi. 

Eron hukumatining banklar, ommaviy axborot vositalari, transport va konchilik kompaniyalaridagi davlat ulushlarining 80 foizini xususiylashtirish siyosati doirasida 2007-yilda Xalq bankini xususiylashtirish jarayonini boshladi

Xalq banki va Tijorat bankining Londondagi filiallari birlashtirilib, Persia Xalqaro banki tashkil etildi.

 Sanksiyalar va sud jarayonlari 
AQSh Moliya vazirligi Xalq banki va Persia Xalqaro banklarini BMT Xavfsizlik Kengashining 1803-rezolyutsiyasini buzgan holda Eron bilan savdo qilishlari mumkin boʻlgan fors banklari kuzatuv roʻyxatida turishini qayd etdi.

2013-yil 29-yanvarda Lyuksemburgdagi Yevropa Bosh sudi Eronning yadroviy va raketa dasturlarini qoʻllab-quvvatlagani uchun Xalq bankiga qarshi 2010-yildan beri amalda boʻlgan Yevropa Ittifoqi sanksiyalarini bekor qilish toʻgʻrisida qaror chiqardi. Qaror bankning asosiy huquqlari rad etilganini va mavjud daʼvoni tasdiqlovchi dalillar yoʻqligi uchun qabul qilindi. Xalq banki zararni qoplash uchun sudga murojaat qilishni rejalashtirdi. 2016-yil 18-fevralda Yevropa Ittifoqi Adliya sudi sanksiyalar uchun keltirilgan sabablar juda noaniq ekanligi haqidagi Bosh sud qaroriga qoʻshildi.

2013-yil mart oyida Britaniya sudlaridagi oʻxshash harakat Buyuk Britaniya Oliy sudiga olib borilgan va bu sud birinchi marta yopiq sud majlisini oʻtkazishiga sabab boʻlgan. 2013-yil iyun oyida Oliy sud Buyuk Britaniya hukumatining bankka nisbatan sanksiyalarini qonunga xilof deb topdi va sudyalardan biri Xalq bankini nishonga olish „mantiqsiz va nomutanosib“ ekanligini taʼkidladi. Eron Xalq banki 2009—2013-yillar oraligʻidagi biznes yoʻqotishlari uchun Buyuk Britaniya hukumatidan tovon undirishni talab qilmoqda. Zararni qoplash boʻyicha sud majlisi 2019-yil iyun oyida rejalashtirilgan edi, oʻshanda Eron Xalq banki 1,7 milliard dollar miqdorida tovon toʻlashni talab qilgan. Sudning birinchi kunida tomonlar maxfiy summani toʻlash boʻyicha kelishuvga erishdi. Keyinroq Tayms gazetasi Britaniya tomonidan Eron Xalq bankiga 1,25 milliard funt sterling qoʻshimcha foizi bilan AQSh sanksiyalaridan qochish maqsadida uchinchi mamlakat kompaniyalari orqali toʻlab berilgani haqida yozdi. Biroq, Britaniya hukumati parlamentda „kelishuv uchun toʻlangan summa 91 352 709,35 yevroni tashkil etganini“ va sud xarajatlari uchun 1 million funt sterling xarajat qilinganini bildirdi.

 Manbalar 

 Havolalar 
 Rasmiy veb-sayt 

Turkum:Eron banklari
Turkum:1980-yilda tashkil qilingan Eron kompaniyalari
Turkum:Tehron fond birjasida listingga qoʻyilgan banklar